CELEX: 31979R1963
Language: sl
Date: 1979-09-06 00:00:00
Title: Uredba Komisije (EGS) št. 1963/79 z dne 6. septembra 1979 o določitvi podrobnih pravil za uporabo proizvodnega nadomestila za oljčno olje, ki se uporablja za proizvodnjo nekaterih konzerviranih živil

Pomembno pravno obvestilo

|

31979R1963

Uradni list L 227 , 07/09/1979 str. 0010 - 0011 finska posebna izdaja: poglavje 3 zvezek 11 str. 0078  španska posebna izdaja: poglavje 03 zvezek 16 str. 0212  švedska posebna izdaja: poglavje 3 zvezek 11 str. 0078  portugalska posebna izdaja poglavje 03 zvezek 16 str. 0212 

		Uredba Komisije (EGS) št. 1963/79z dne 6. septembra 1979o določitvi podrobnih pravil za uporabo proizvodnega nadomestila za oljčno olje, ki se uporablja za proizvodnjo nekaterih konzerviranih živilKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 590/79 [2],ob upoštevanju Uredbe Sveta (EGS) št. 2749/78 z dne 23. novembra 1978 o trgovini z olji in mastmi med Skupnostjo in Grčijo [3],ob upoštevanju Uredbe Sveta (EGS) št. 591/79 z dne 26. marca 1979, ki določa splošna pravila glede proizvodnega nadomestila za oljčna olja, ki se uporabljajo pri proizvodnji nekaterih konzerviranih živil [4], in zlasti člena 9 Uredbe,ker morajo nadzorni ukrepi, ki so opredeljeni v členu 8(2) Uredbe (EGS) št. 591/79, zagotoviti, da se proizvodno nadomestilo dodeli samo za oljčno olje, ki ustreza pogojem iz te uredbe in iz Uredbe (EGS) št. 591/79; ker se mora nadomestilo načeloma dodeliti samo po opravljenem nadzoru;ker mora biti zahtevek vložen pravočasno in mora vsebovati določene osnovne podatke, da bi se nadzor ustrezno opravil; ker se mora zato od proizvajalcev ribjih in zelenjavnih konzerv zahtevati, da vodijo knjigovodsko evidenco blaga z navedbo količine in porekla uporabljenega oljčnega olja;ker se mora nadzor opravljati tako dolgo, da lahko predelovalci načrtujejo svojo proizvodnjo ob upoštevanju lastne cene in si pridobijo zaloge oljčnega olja; ker mora biti zato nadomestilo, ki naj bi se dodelilo, veljavno na dan vložitve zahtevka za izvršitev nadzora;ker bi, da bi lahko zadevne stranke kupile oljčno olje, ki ga potrebujejo, države članice morale imeti možnost plačevanja zneska nadomestila vnaprej pod pogoji zagotovitve varščine;ker je treba Uredbo Komisije (EGS) št. 615/71 [5] razveljaviti;ker so ukrepi iz te uredbe skladni z mnenjem Upravljalnega odbora za olja in masti,SPREJELA NASLEDNJO UREDBO:Člen 1Zaradi proizvodnega nadomestila proizvajalci rib in zelenjave v konzervah, navedenih v členu 2 Uredbe (EGS) št. 591/79, vodijo za omenjeno konzervirano hrano dnevno knjigovodsko evidenco blaga, ki mora vsebovati vsaj naslednje podatke:(a) količino oljčnega olja, razčlenjeno po poreklu in datumu, ko je prispela v tovarno,(b) količino oljčnega olja, razčlenjeno po poreklu, uporabljeno za proizvodnjo konzervirane hrane,(c) za vsako prispelo serijo številko fakture, prejemnico ali katerikoli drug enakovreden dokument,(d) neto težo proizvedene konzervirane hrane z navedbo povprečne teže oljčnega olja, uporabljenega za vsako vrsto proizvodnje.Člen 21. Da bi izpolnil pogoje za proizvodno nadomestilo, mora proizvajalec vložiti zahtevek za preveritev pristojnemu organu najkasneje v petih dneh pred dnevom, predvidenim za začetek proizvodnega postopka. Takega zahtevka ni mogoče vložiti pri pristojnem organu, dokler olja ni v proizvodnih prostorih.2. Zahtevek mora vsebovati vsaj naslednje podatke:(a) ime in naslov proizvajalca,(b) datume začetka in zaključka proizvodnje,(c) količino in vrsto konzervirane hrane, ki naj bi se proizvedla,(d) količino oljčnega olja, predvidenega za uporabo pri proizvodnji, in poreklo olja.3. Zahtevek za preveritev je veljaven samo za proizvodni proces, ki naj bi se končal v obdobju, zaključenem ne kasneje kakor zadnji dan tretjega meseca po dnevu vložitve zahtevka.Če se zaradi višje sile proizvodnja ne more izvesti v tem obdobju, pristojni organ zadevne države članice na zahtevo proizvajalca podaljša obdobje za čas, za katerega meni, da bo ob upoštevanju okoliščin potreben.Člen 3Države članice preverijo(a) da se proizvajalčeva evidenca zalog vodi v skladu s členom 1;(b) da je bilo olje, navedeno v zahtevku za preveritev, v prostorih, ko je bil vložen zahtevek.Člen 41. Proizvodno nadomestilo se dodeli na zahtevek proizvajalca v državi članici, kjer je bila konzervirana hrana proizvedena.2. Zahtevek, naveden v odstavku 1, mora vključevati podrobnosti o količini olja, uporabljenega za proizvodnjo konzervirane hrane, in njegovo poreklo. Zahtevek mora zadevna pogodbenica vložiti v šestih mesecih od datuma, ko je bilo olje uporabljeno.Člen 5Nadomestilo se plača, ko zadevna država članica preveri, da se količina olja, ki je prikazana v zahtevku iz člena 4, in količina ter poreklo olja, uporabljenega za proizvodnjo konzervirane hrane, ujemajo.Na zahtevo zadevne stranke se nadomestilo lahko izplača vnaprej, brž ko je bilo izvedeno preverjanje, navedeno v členu 3, pod pogojem, da je zagotovljena varščina, da bo olje uporabljeno za navedene namene.Člen 6Za preverjanje, navedeno v prvem odstavku člena 5, država članica med drugim preveri knjigovodsko evidenco blaga, navedeno v členu 1.Člen 7Če se količina oljčnega olja, navedenega v zahtevku iz člena 4, in količina olja, uporabljenega, kakor je prikazano s preverjanjem iz člena 5, ne ujemata, zadevna država članica oceni količino oljčnega olja, za katero se prizna nadomestilo.Člen 8Dodeljeno nadomestilo je tisto, ki je veljavno na dan, ko je bil vložen zahtevek za preverjanje iz člena 2.Člen 9Znesek iz člena 4(2) Uredbe (EGS) št. 591/79 je 0,50 ECU. Če je aritmetična srednja vrednost, ki jo navaja prvi pododstavek člena 4(1) zgoraj navedene uredbe, nič, se nadomestilo določi na nič.Člen 10Uredba (EGS) št. 615/71 se razveljavi.Člen 11Ta uredba začne veljati 10. septembra 1979.Uporablja se za oljčno olje, za katero so vloženi zahtevki, navedeni v členu 2, na ta dan ali po tem datumu. Če gre za olje, za katero so zahtevki iz člena 2 vloženi pred tem datumom, se še naprej uporablja Uredba (EGS) št. 615/71.Ta uredba je v celoti zavezujoča in se neposredno uporablja v vseh državah članicah.V Bruslju, 6. septembra 1979Za KomisijoFinn GundelachPodpredsednik[1] UL 172, 30.9.1966, str. 3025/66.[2] UL L 78, 30.3.1979, str. 1.[3] UL L 331, 28.11.1978, str. 1.[4] UL L 78, 30.3.1979, str. 2.[5] UL L 71, 25.3.1971, str. 12.--------------------------------------------------